შტუტგარტი

შტუტგარტი () — ქალაქი გერმანიაში, მდინარე ნეკარის ნაპირზე. ბადენ-ვიურტემბერგის მხარის ადმინისტრაციული ცენტრი. 612663 ათასი მცხოვრები (2024). ქვეყნის მნიშვნელოვანი ინდუსტრიის, საფინანსო და კულტურის ცენტრი.

 ეკონომიკა 
შტუტგარტის სამრეწველო აგლომერაცია იძლევა ბადენ-ვიურტემბერგის მხარის მრეწველობის პროდუქციის დაახლოებით 1/3-ს. ქალაქი დიდი სატრანსპორტო კვანძია. განვითარებულია მანქანათმშენებლობის, მ. შ. ავტომშენებლობა („Daimler AG-ის“, ‎„Mercedes-Benz-ის“ და „Porsche-ს“ ქარხნები), ელექტროტექნიკა („Robert Bosch GmbH-ისა“ და „სტანდარდ ელეკტრიკ ლორენცის“ ქარხნები), ზუსტი მექანიკა და ოპტიკა („კოდაკი“, „ცაის იკონი“), სამხედრო იარაღისა და აღჭურვილობის წარმოება, პოლიგრაფიის, კვების, საფეიქრო, სამკერვალო, ტყავის, ფეხსაცმლის მრეწველობა. შტუტგარტზე გადის ნავთობსადენი. Hewlett-Packard-სა და IBM-ს ასევე შტუტგარტში აქვთ თავისი ევროპული სათავო ოფისები.

 კულტურა 
შტუტგარტის ცენტრში ძველი ქალაქია; მის ჩრდილოეთით სწორკუთხა კვარტალებიანი რაიხე ფორშტადტის რაიონია (XV საუკუნის II ნახევარი), რომლის ცენტრიცაა მოედანი შოლსპლატცი.

ხუროთმოძღვრული ძეგლები: 
 რომანულ-გოტიკური სამრევლო ეკლესია შტიფსკირხე (XII, XV საუკუნეები) 
 გოთური ეკლესია ლეონჰარდსკირხე (1463-1466), არქიტექტორი ა. იორგი)
 ძველი რატუშა (1456-1458)
 რენესანსის სტილის ძველი სასახლე (1553-დან, არქიტექტორი ა. ტრეჩი)
 საცხოვრებელი კომპლექსი ვაისენჰოფი (1927, არქიტექტორები ლე კორბუზიე, ლ. მის ვან დერ როე და სხვ.)
 სატელევიზიო კოშკი (1954-1955, არქიტექტორი ფ. ლეონჰარდტი)
 მაღლივი საცხოვრებელი სახლები „რომეო“ და “ჯულიეტა“ (1957-1959, არქიტექტორები ჰ. შარუნი, ვ. ფრანკი) და სხვა.

 იხილეთ აგრეთვე 
 გერმანიის დიდი ქალაქების სია
 შტუტგარტის შტადტბანი
 შტუტგარტის დეკლარაცია
 შტუტგარტის ადმინისტრაციული ოლქი

 რესურსები ინტერნეტში 


 შტუტგარტის ტურიზმის ოფიციალური საბჭო
 შტუტგარტის საერთაშორისო აეროპორტი
 შტუტგარტის საზოგადო ტრანსპორტი 

სქოლიო

კატეგორია:ბადენ-ვიურტემბერგის ქალაქები
*
კატეგორია:გერმანიის ფედერალური მხარეების დედაქალაქები